جمهورباشقانلیغی ایله‌تیشیم باشقانی فخرآلتون آلتون، تورکییه‌نین سوریه‌لیلری سینیردیشی ائتدیگی ادعاسینین یالاندان عبارت اولدوغونو بیلدیردی.
آلتون، "فارن پالیسی" درگیسی اوچون، تورکییه‌نین سوریه‌لی سیغینماچیلارا قارشی سیاستینی آنلادان بیر مقاله قلمه آلدی.
فخرالدین آلتون، فارن پالیسی سایتین‌دا کریم شعیب و ساراه حنیدی ایمضاسی ایله یاییملانان بیر خبرده تورکییه‌نین سوریه‌لی سیغینماچیلاری "قوروماق مسئولیتین‌دن قورتولماغا چالیشدیغی" و سوریه‌لیلری سینیردیش ائتدیگی ادعالارینا یئر وئریلدیگینی خاطیرلاتدی.
سؤزوگئدن خبرده، حشام مصطفی ستیف المحمد آدلی سوریه‌لی سیغینماچینین سینیردیشی ائدیلدیکدن سونرا تورکییه‌یه یاسادیشی یوللارلا گئری دؤنمه‌یه چالیشارکن بیر "تورک کسکین نیشانچی" طرفین‌دن اؤلدورولدویو ادعاسینین دا اولدوغونو بیلدیره‌ن آلتون، بونلارین قامواویونو یانلیش یؤنلندیردیگینی وورغولادی.
آلتون، سؤزو گئدن مقاله‌ده تورکییه‌نین سوریه‌لی سیغینماچیلارا قارشی یاناشیمینین "سینیردیشی ائتمه سیاستی" کیمی تانیملاندیغینی و بعضی اینسانلارلا باغلی بو اساسسیز ادعالار اورتایا آتیلدیغینی ایفاده ائد‌رک تورکییه‌نین سوریه‌لی سیغینماچیلارین سینیردیشی ائدیلمه تهدیدی ایله قارشی قارشییا اولدوغو اتهامینی رد ائتدیگینی وورغولادی.
فخرالدین آلتون، تورکییه‌نین ۲۰۱۱.جی ایلد‌ن بو یانا ۳ میلیون‌دان چوخ سوریه‌لی سیغینماچییا ائو صاحب‌لیگی ائتدیگینی خاطیرلاداراق،
"بوگونه قدر ۱۰۲ مین سوریه‌لی سیغینماچییا وطنداش‌لیق وئره‌ن، ساواش علیللری اوچون ۴۰ میلیارد دلار یاردیم ائدن تورکییه‌نین سوریه‌لیلری سینیردیشی ائتدیگی ادعاسی بوش سؤزدن عبارت‌دیر" دئدی.
